Akvaattiset tieteet

Akvaattiset tieteet eli vesistötieteet ovat monitieteellistä akvaattisten systeemien tutkimusta, joka kattaa sekä makean veden ekosysteemit että merialueet.Trent Announces David Schindler Endowed Professorship in Aquatic Science Wayback Machine 21.5.2008. (Artikkelin arkistoitu versio)  Akvaattiset tieteet pitävät sisällään useita tieteitä ja tieteenaloja. Akvaattiset tieteet tarkastelevat vesiekosysteemejä monitieteisesti ja kokonaisvaltaisesti.Mitä akvaattiset tieteet ovat?  Jyväskylän yliopiston bio- ja ympäristötieteiden laitos. Viitattu. 28.3.2017. Tavoitteena on ymmärtää vesistöihin ja niiden ekosysteemeihin liittyviä eri tekijöitä ja niiden vuorovaikutussuhteita. 

Tieteenalat ja tutkimuskohteet

Akvaattisiin tieteisiin luetaan seuraavia vesitutkimuksen aloja ja eräiden tieteenalojen erikoisaloja:
 limnologia
 potamologia
 hydrobiologia
 kalabiologia ja kalastusbiologia
 kalatalous (tai kalataloustiede)
 akvaattinen parasitologia
 mikrobiologia
 meribiologia

Eri tieteenaloilla on omat tutkimuskohteensa. Esimerkiksi limnologia tutkii sisävesien luonnontaloutta, vesistöissä tapahtuvia ja vesistöihin liittyviä ilmiöitä sekä niiden välisiä yhteyksiä.Akvaattiset tieteet Helsingin yliopisto. Viitattu 28.3.2017. Hydrobiologian tutkimus puolestaan suuntautuu lähinnä murto- ja merivesiin.

Akvaattisten tieteiden keskeisiä tutkimuskohteita ovat monet globaalit vesistöihin liittyvät kysymykset. Puhtaan veden puute on yksi esimerkki tutkimusongelmista. Tutkimustyötä tehdään myös yksittäisissä vesistöissä. Euroopan unionin alueella ja Suomessa vesistöjen käyttöä sekä niiden tilan seurantaa koskee vuonna 2000 voimaan tullut vesipuitedirektiivi. Se sisältää vaatimuksia mm. vesistöjen tilan heikkenemisen pysäyttämiseksi.Hyvälaatuinen vesi Euroopassa (EU:n vesidirektiivi) Eur-Lex. 13.2.2017. Viitattu 4.4.2017. Direktiivin vaatimuksien täyttämiseksi tarvitaan vesistöjen tutkimusta.

Tutkimusyksiköitä Suomessa

Akvaattisten tieteiden keskeiset tutkimusyksiköt Suomessa ovat Jyväskylän ja Helsingin yliopistot. Lisäksi sitä sivuavaa biologian, biotieteiden tai ympäristötieteiden tutkimusta tehdään Itä-SuomenLuonnontieteiden ja metsätieteiden tiedekunta Itä-Suomen yliopisto. Viitattu 4.4.2017., OulunTutkimus  Luonnontieteellinen tiedekunta, Oulun yliopisto. Viitattu 4.4.2017. ja TurunBiologian laitos  Turun yliopisto. Viitattu 4.4.2017. yliopistoissa. Osa Turun yliopiston tutkimustoiminnasta tapahtuu erityisessä tutkimuskeskuksessa (Turun yliopiston ympäristöntutkimuskeskus, TYYK), joka nykyisin tunnetaan nimellä Turun yliopiston biodiversiteettiyksikkö.Turun yliopiston biodiversiteettiyksikkö  Turun yliopisto. Viitattu 4.4.2017. Yliopistojen ohella tutkimusta tekevät mm. Luonnonvarakeskus, Suomen ympäristökeskus ja muut erilaiset tieteelliset tutkimusinstituutiot. 

Jyväskylän yliopiston bio- ja ympäristötieteiden laitos on 1970-luvulta lähtien tehnyt hydrobiologian ja sittemmin akvaattisten tieteiden tutkimusta.Akvaattiset tieteet Jyväskylän yliopistossa  Bio- ja ympäristötieteiden laitos, JY. Viitattu 4.4.2017. Alan tutkimusta Jyväskylän yliopistossa johti keväällä 2017 neljä professoria. Tutkimustyötä tehdään paitsi laitoksen omassa laboratoriossa ja laitoksella, myös Jyväskylän yliopiston Konneveden tutkimusasemalla. Bio- ja ympäristötieteiden laitoksen yhteydessä toimivat myös vesistötutkimusta harjoittavat Luonnonvarakeskuksen (Luke) yksikkö, Suomen ympäristökeskuksen (SYKE) järvitutkimuksen yksikkö sekä Jyväskylän yliopiston Ympäristöntutkimuskeskus (YMTK).

Helsingin yliopistossa tutkimustoiminta keskittyy bio- ja ympäristötieteelliseen tiedekuntaan ja sen alaisille biotieteiden laitokselleBiotieteiden laitos Helsingin yliopisto 4.4.2017. ja ympäristötieteen laitokselleYmpäristötieteiden laitos Helsingin yliopisto. Viitattu 4.4.2017.. Yliopistolla on myös erilliset biologiset tutkimusasemat Lammilla ja Kilpisjärvellä sekä Tvärminnen eläintieteellinen tutkimusasema Hankoniemellä.Bio- ja ympäristötieteellinen tiedekunta Helsingin yliopisto. Viitattu 4.4.2017.

Alan koulutus
Akvaattisia tieteitä voi opiskella Jyväskylän yliopistossa ja Helsingin yliopistossa. Jyväskylässä akvaattisia tieteitä voi opiskella pääaineena ja suorittaa luonnontieteen kandidaatinLuonnontieteiden kandidaatintutkinto  Matemaattis-luonnontieteellinen tiedekunta, JY. Viitattu 4.4.2017. ja filosofian maisterinFilosofian maisterin tutkinto Bio- ja ympäristötieteiden laitoksella  Matemaattis-luonnontieteellinen tiedekunta, JY. Viitattu 4.4.2017. tutkinnot. Myös Helsingissä akvaattisia tieteitä voi opiskella osana ympäristötieteiden kandidaatin tutkintoa.

Maisterin tutkinnon jälkeen akvaattisten tieteiden alalla on mahdollista suorittaa tohtorin tai lisensiaatin tutkinto.

Lehdet

Akvaattisten tieteiden alan keskeinen lehti on Pan-American Journal of Aquatic Sciences, joka julkaisee vertaisarvioituja tutkimusartikkeleita.Pan-American Journal of Aquatic Sciences Panamjas.org. Viitattu 4.4.2017.  Toinen alan merkittävä julkaisu on kanadalainen Canadian Journal of Fisheries and Aquatic Sciences, joka on ilmestynyt eri nimillä vuodesta 1901 lähtien.Canadian Journal of Fisheries and Aquatic Sciences NRC Research Press. Viitattu 4.4.2017.  Akvaattisten tieteiden tutkimustuloksia julkaistaan myös usein biologian, biotieteiden sekä ympäristötieteen alojen lehdissä. 

Lähteet

Aiheesta muualla
 Akvaattiset tieteet  Jyväskylän yliopisto.

Luokka:Luonnontieteet